Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 159

7. Szakszolgálati engedély folyamatossága 7.1. A ’B3’ kategóriájú légijármû karbantartó szakszolgálati engedély birtokosának gondoskodnia kell arról, hogy a szakszolgálati engedélyben lévõ adatok megegyezzenek a polgári légiközlekedési hatóságnál lévõ szakszolgálati engedély másodpéldány adataival, ezért a szakszolgálati engedély legutolsó kiadása vagy módosítása után legkésõbb 5 évvel be kell nyújtania a szakszolgálati engedélyt a polgári légiközlekedési hatóságnak felülvizsgálatra. Ennek elmulasztása esetén az ilyen légijármû karbantartó szakszolgálati engedély alapján kiadott bármelyik üzemképesség tanúsító társasági megbízás érvényét veszti és a szakszolgálati engedély újbóli kiadása elõtt esetleg kérhetik a friss légijármû karbantartási tapasztalat igazolását és/vagy néhány vizsga megismétlését. Errõl a polgári légiközlekedési hatóság dönt minden egyes esetben. 7.2. A polgári légiközlekedési hatóság 5 éves felülvizsgálati idõpont megjelölésével adja ki a ’B3’ kategóriájú légijármû karbantartó szakszolgálati engedélyt, de az engedély birtokosa felelõs azért, hogy a polgári légiközlekedési hatóságnál kérelmezze az engedély felülvizsgálatát e rendelet 6. számú melléklete szerinti — megfelelõen kitöltött — JAA 19. számú ûrlap benyújtásával. Az engedély 5 éves felülvizsgálati periódusa további 5 évvel meghoszszabbításra kerül minden esetben, amikor a dokumentum módosítása más egyéb okból válik szükségessé. 7.3. A JAR-145 szerint jóváhagyott karbantartó szervezet, illetve a légijármû tulajdonosa, bérlõje vagy üzembentartója akkor adja ki az üzemképesség tanúsító megbízást, ha meggyõzõdött arról, hogy a vonatkozó rendeleteket és elõírásokat betartják. A JAR-145 szerint jóváhagyott karbantartó szervezetnek, illetve a légijármû tulajdonosának, bérlõjének vagy üzembentartójának az üzemképesség tanúsító megbízás kiadásakor meg kell gyõzõdnie arról, hogy az adott személy érvényes ’B3’ kategóriájú légijármû karbantartó szakszolgálati engedéllyel rendelkezik és ennek megerõsítését kérheti a polgári légiközlekedési hatóságtól. Az üzemképesség tanúsító megbízás folyamatosságával kapcsolatban figyelembe kell venni a karbantartási gyakorlatot és a képzettséget. 7.4. A ’B3’ kategóriájú légijármû karbantartó szakszolgálati engedély birtokosának bármely 2 éves idõtartamon belül 6 hónap karbantartási gyakorlatot kell igazolnia az engedély folyamatosságának fenntartása érdekében.

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes